La începutul primăverii, ITM Cluj a efectuat controale în cadrul a peste 30 de firme de pază, aplicând amenzi de peste 31.000 de lei.
În cadrul controalelor au fost acordate șapte amenzi pentru nerespectarea prevederilor privind timpul de muncă și trei amenzi pentru: neplata muncii prestate de către salariați în zilele de sărbătoare legală; netransmiterea în Revisal, în termen legal, a elementelor contractului colectiv de muncă pentru angajați, în cazul cărora există dovada executării contractului de muncă și prestarea muncii; neeliberarea documentelor solicitate de către angajat la încetarea raporturilor de muncă.
Verificările au vizat un număr de 33 angajatori și s-au dat amenzi de 31 mii de lei. În cadrul controalelor au fost dispuse un număr de 23 de măsuri, în vederea remedierii neconformităților constatate.
"În perioada 22.02.2024 – 01.03.2024 Inspectoratul Teritorial de Muncă (ITM) Cluj a desfăşurat, în cadrul unei campanii organizate la nivel naţional, acţiuni de control pentru verificarea modului de respectare a prevederile legale privind încheierea și executarea contractelor individuale de muncă de către angajatorii care desfășoară activități de protecție și gardă", potrivit unui comunicat ITM Cluj.